CELEX: 32021R0807
Language: bg
Date: 2021-03-10 00:00:00
Title: Делегиран регламент (ЕС) 2021/807 на Комисията от 10 март 2021 година за изменение на Регламент (ЕС) № 528/2012 на Европейския парламент и на Съвета с цел включване на калиев сорбат като активно вещество в приложение I към него (текст от значение за ЕИП)

21.5.2021   
               
               
                  BG
               
               
                  Официален вестник на Европейския съюз
               
               
                  L 180/81
               
            
         ДЕЛЕГИРАН РЕГЛАМЕНТ (ЕС) 2021/807 НА КОМИСИЯТА
         от 10 март 2021 година
         за изменение на Регламент (ЕС) № 528/2012 на Европейския парламент и на Съвета с цел включване на калиев сорбат като активно вещество в приложение I към него
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 28, параграф 1 от него,
         като има предвид, че:
         
                     (1)
                  
                  
                     Калиев (E,E)-хекса-2,4-диеноат (калиев сорбат) бе оценен като съществуващо активно вещество, включено в работната програма за системно проучване на всички съществуващи активни вещества, посочена в член 89, параграф 1 от Регламент (ЕС) № 528/2012, и изпълнена в съответствие с Делегиран регламент (ЕС) № 1062/2014 на Комисията (2).
                  
               
                     (2)
                  
                  
                     На 4 декември 2014 г. Комитетът по биоцидите прие становището на Европейската агенция по химикали (Агенцията) (3) в съответствие с член 7, параграф 2 от Делегиран регламент (ЕС) № 1062/2014, като взе предвид заключенията на оценяващия компетентен орган. След изготвянето на оценката на компетентния орган на 20 октомври 2010 г., заявлението за одобряване на калиев сорбат бе разгледано в съответствие с Директива 98/8/ЕО на Европейския парламент и на Съвета (4) съгласно предвиденото в член 90, параграф 2 от Регламент (ЕС) № 528/2012, a в становището си Агенцията стигна до заключението, че може да се очаква биоцидите от продуктов тип 8, съдържащи калиев сорбат, да отговарят на изискванията на член 5 от Директива 98/8/ЕО.
                  
               
                     (3)
                  
                  
                     Въз основа на това с Регламент за изпълнение (ЕС) 2015/1729 на Комисията (5) калиевият сорбат бе одобрен като активно вещество за използване в биоциди от продуктов тип 8.
                  
               
                     (4)
                  
                  
                     Калиевият сорбат все още е включен в работната програма за системно проучване на всички съществуващи активни вещества във връзка с употребата му в биоциди от продуктов тип 6.
                  
               
                     (5)
                  
                  
                     В становището на Агенцията от 4 декември 2014 г. се стига също така до заключението, че калиевият сорбат отговаря на изискванията за включване в приложение I към Регламент (ЕС) № 528/2012.
                  
               
                     (6)
                  
                  
                     Като се има предвид становището на Агенцията, е целесъобразно калиевият сорбат да бъде включен в приложение I към Регламент (ЕС) № 528/2012. Тъй като калиевият сорбат е оценен въз основа на досие на активното вещество, прието в съответствие с изискванията, посочени в член 11, параграф 1 от Директива № 98/8/ЕО, калиевият сорбат следва да бъде включен в категория 6 от приложение I към Регламент (ЕС) № 528/2012.
                  
               
                     (7)
                  
                  
                     В член 89, параграф 3 от Регламент (ЕС) № 528/2012 се съдържат преходни мерки, при които в съответствие със същия регламент е одобрено съществуващо активно вещество, включено в работната програма за системно проучване на съществуващи активни вещества. По отношение на калиев сорбат за продуктов тип 6 датата на одобряване за целите на член 89, параграф 3 от същия регламент следва да се определи на 1 февруари 2023 г., за да се осигури достатъчно време за подаване на заявленията за разрешаване в съответствие с член 89, параграф 3, втора алинея от същия регламент,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 528/2012 се изменя в съответствие с приложението към настоящия регламент.
         
         
            Член 2
            За целите на член 89, параграф 3 от Регламент (ЕС) № 528/2012 датата на одобряване на калиев сорбат за продуктов тип 6 е 1 февруари 2023 г.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 март 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 167, 27.6.2012 г., стр. 1.
         
            (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
         
            (3)  Становище на Комитета по биоцидите относно заявлението за одобряване на активното вещество калиев сорбат, продуктов тип 8, ECHA/BPC/37/2014, прието на 4 декември 2014 г.
         
            (4)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
         
            (5)  Регламент за изпълнение (ЕС) 2015/1729 на Комисията от 28 септември 2015 г. за одобряване на калиев сорбат като съществуващо активно вещество за използване в биоциди за продуктов тип 8 (ОВ L 252, 29.9.2015 г., стр. 24).
      
      
         
            ПРИЛОЖЕНИЕ
            В приложение I към Регламент (ЕС) № 528/2012 в категория 6 на списъка с активни вещества, посочени в член 25, буква а), се добавя следното вписване:
            
                        
                           ЕО номер
                        
                     
                     
                        
                           Име/група
                        
                     
                     
                        
                           Ограничения
                        
                     
                     
                        
                           Бележка
                        
                     
                  
                        „246-376-1
                     
                     
                        Калиев (E,E)-хекса-2,4-диеноат (калиев сорбат)  (*1)
                        
                     
                     
                        Минимална степен на чистота на активното вещество  (*2): 990 g/kg
                     
                     
                        CAS № 24634-61-5
                     
                  
               (*1)  Датата на одобряване на калиев сорбат за продуктов тип 6, за целите на член 89, параграф 3, е 1 февруари 2023 г.
            
               (*2)  Посочената в настоящата графа чистота е минималната степен на чистота на оцененото активно вещество. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.“